Ռուստամեան ընդգծեց, որ Հայաստանը որդեգրած է խորհրդարանական համակարգի փորձը, որուն միջոցով սահմանած է հոլովոյթ մը, որ Եւրոպան որդեգրած է: «Իսկ քաղաքական համակարգը հիմնական գործօն է դէպի իրաւական, ժողովրդավարական երկիր, դէպի մարդու իրաւունքներու պաշտպանութիւն: Ատիկա Եւրոպական Միութիւնը գնահատած է` Հայաստանի Հանրապետութիւնը ճիշդ ուղղութեամբ կ՛ընթանայ, Հայաստանի Հանրապետութիւնը շրջանին մէջ լաւագոյնս կ՛առանձնանայ նաեւ այս շրջագիծին մէջ», աւելցուց ան: